
Татарстан Премьер-министры Алексей Песошин Чаллыда эш сәфәрендә. Визиты кысаларында Татарстан Республикасы Хөкүмәте башлыгы КФУның Чаллы институтында булды, анда алдынгы инженер мәктәбен – машина төзелеше тармагы өчен инженер кадрлар әзерләү буенча федераль проектны тәкъдир иттеләр.

Шулай ук тантанада «Ростех» дәүләт корпорациясе генераль директоры Сергей Чемезов һәм «КАМАЗ» ГАҖ генераль директоры Сергей Когогин да катнашты.

«Кибер Авто Тех» – икътисадның югары технологияле тармаклары өчен квалификацияле инженер кадрлар әзерләүгә һәм алдынгы тикшеренүләр үткәрүгә юнәлдерелгән яңа структур бүлекчә. Алдынгы инженер мәктәпләре – РФ Мәгариф һәм фән министрлыгы инициативасы белән эшләнгән федераль проект. Яңа буын инженерлык мәктәбен булдыру хокукына конкурста илнең 41 төбәгеннән 89 югары уку йорты катнашты.

Инженерларны әзерләүнең яңа форматы, КФУның инженерлык мәктәбе базасында планлаштырылган эшләнмәләр һәм тикшеренүләр турында Чаллы институты директоры Мәхмүт Ганиев сөйләде. «Без тәэмин итәчәк бурычларның берсе – илебезнең технологик суверенитеты, – дип сөйләде ул. – Бу безнең өчен бик мөһим». – Инженерлык мәктәбе эшенә партнер-югары уку йортлары, Казан федераль университеты галимнәре, «КАМАЗ» ГАҖ хезмәткәрләре, тикшеренүчеләре һәм, әлбәттә, безнең магистрантлар, югары уку йортының яшь галимнәре җәлеп ителәчәк».

«Кибер Авто Тех» мәктәбен булдыру кысаларында лабораторияләрне модернизацияләү, әйдәп баручы инженерлар әзерләүгә юнәлдерелгән яңа белем бирү программалары булдыру, шулай ук эре инфраструктура проектларын гамәлгә ашыру планлаштырыла.

«Алдынгы инженер мәктәбе – грант ярдәме генә түгел, ә дәүләт-шәхси партнерлык та, университетның, «КАМАЗ» ГАҖ һәм «Ростех» ГАҖның, республиканың зур җаваплылыгы да. Безнең яңа идеяләр һәм яңа эшләнмәләр алу мөмкинлеге бар», - диде Алексей Песошин.

Татарстан Республикасы Премьер-министры билгеләп үткәнчә, алдынгы инженер мәктәбен булдыру конкурсында Татарстанның өч югары уку йорты катнашкан.

«Федераль проектның максаты – югары технологияле компанияләрне квалификацияле кадрлар белән тәэмин итү: безнең предприятиеләргә киләчәк һәм иң заманча һәм конкуренциягә сәләтле продукция булдырачак талантлы конструкторлар һәм инженерлар белән тәэмин итү. Яшь егетләрнең яңа идеяләре безнең предприятиеләргә заманча техника: самолетлар, вертолетлар, автомобильләр булдырырга ярдәм итәчәк», – дип билгеләп үтте Сергей Чемезов.

Дәүләт корпорациясе башлыгы ассызыклаганча, «Ростех» КАМАЗ»ның, Казан университеты филиалы белән берлектә, алдынгы инженер мәктәбе булдыру идеясен хуплый.

«Безнең белгечләребезнең белем алу өчен фәнни-технологик базаны үстерү бик мөһим мәсьәлә. Безнең компания киләчәккә карарга тиеш. Инженерлар әзерләү буенча эре фәнни үзәк булдырмыйча, без, әлбәттә, киләчәк турында уйлый алмыйбыз», - дип билгеләп үтте Сергей Когогин.

Шулай ук ачылу кысаларында алдынгы инженер мәктәбе абитуриентыннан беренче гариза тапшыру тантанасы да булды. Ул – Чаллы институты бакалавриатын тәмамлаган, World Skills стандартлары буенча «Мехатроника» компетенциясе буенча Татарстан җыелма командасы тренеры Дмитрий Куркин.

Алдынгы инженер мәктәбен төзегәндә күп факторлар, шул исәптән территориаль өстенлек тә исәпкә алынган. Кама сәнәгать агломерациясе территориясендә сәнәгатьнең тулаем әйләнешенең 3%тан артыгын тәшкил итүче 5 әйдәп баручы индустриаль үзәк динамик үсештә. Бу территориядә урнашкан предприятиеләрнең инженер кадрларына ел саен ихтыяҗ – 5 меңнән артык кеше. Экспертлар аны, предприятиеләрне үстерү планнарын исәпкә алып, 2030 елга икеләтүне фаразлый.

КФУның инженер мәктәбе озак вакытлы инженер фронтларының карарын билгеләде: «Интеллектуаль автомобиль», «Түбән/нульле углеродлы автомобильләр», «Интеллектуаль җитештерү технологияләре». Проектның стратегик партнеры – «КАМАЗ» ГАҖ.

КФУның планында, индустриаль партнерлар һәм фәнни оешмалар белән бергә, 2025 елга үзебезнең аккумуляторлы электр йөк автомобильләре җитештерү технологиясен эшләү һәм сериягә кертү. Шулай ук мәктәп цифрлы производстволарны оештыру өлкәсендә тиражлана торган карар тәкъдим итәчәк. Ә 2026 елга пилотсыз йөк машиналарын җитештерүне җайга салу һәм водород ягулыгы элементлары буенча беренче сәнәгать хәл ителешләрен күрсәтү планлаштырыла.

2030 елга мәктәп водород двигательләрен һәм батареяләрне әзерләү һәм эксплуатацияләү буенча нәтиҗәле үзенчәлекле ил технологиясен тәкъдим итәчәк.

Моның өчен КФУ инженер белеменең үз моделен эшләгән, ул эш бирүчеләрнең теләкләрен һәм югары уку йортының мөмкинлекләрен исәпкә алган. Университетның җитди инновацион эше һәм «Кибер Авто Тех» мәктәбе эшчәнлеге юнәлешләре буенча белем бирү программаларын гамәлгә ашыруда шактый тәҗрибәсе бар. Беренче чиратта, бу – яңа таләпләрне исәпкә алып формалаштырылган табигый-фәнни, математик һәм техник дисциплиналар буенча фундаменталь әзерлек, шулай ук эшчәнлекләре «Приоритет – 2030» үсеш программасын гамәлгә ашыру кысаларында гамәлгә ашырыла торган алдынгы фәнни-тикшеренү лабораторияләре белән элемтә.
Алексей Песошинга Чаллыда «Кибер Авто Тех» алдынгы инженер мәктәбен тәкъдир иттеләр